CELEX: E2007P0005
Language: lt
Date: 2007-04-04 00:00:00
Title: 2007 m. balandžio 4 d. Private Barnehagers Landsforbund pateikė ieškinį ELPA priežiūros institucijai, (Byla E-5/07)

9.8.2007   
            
            
               LT
            
            
               Europos Sąjungos oficialusis leidinys
            
            
               C 186/61
            
         2007 m. balandžio 4 d.Private Barnehagers Landsforbund pateikė ieškinį ELPA priežiūros institucijai
   (Byla E-5/07)
   (2007/C 186/10)
   2007 m. balandžio 4 d.Private Barnehagers Landsforbund, atstovaujama Peter Dyrberg ir Ingvald Falch, Advokatfirmaet Schjødt, Dronning Mauds gt 11, Oslo, Norway, pateikė ieškinį ELPA priežiūros institucijai ELPA teisme.
   Ieškovė reikalauja, kad Teismas:
   
               1)
            
            
               panaikintų 2007 m. vasario 27 d. ELPA priežiūros institucijos sprendimą Nr. 39/07/COL dėl savivaldybės vaikų dienos priežiūros įstaigų Norvegijoje valstybinio finansavimo; ir
            
         
               2)
            
            
               nurodytų ELPA priežiūros institucijai padengti bylinėjimosi išlaidas.
            
         Teisinės bei faktinės aplinkybės ir teismui pateikti ieškinio pagrindai
   
               —
            
            
               Ieškovė yra privačių vaikų darželių Norvegijoje asociacija.
            
         
               —
            
            
               Ieškovė tvirtina, kad Norvegijos vaikų darželių finansavimo sistema yra susijusi su valstybės pagalba, kuri yra nesuderinama su EEE susitarimu.
            
         
               —
            
            
               2007 m. vasario 27 d. ELPA priežiūros institucijos sprendime Nr. 39/07/COL nustatyta, kad nagrinėjama sistema nebuvo susijusi su tokia valstybės pagalba, atsižvelgiant į tai, kad, pirma, vaikų darželiai negali būti laikomi įmonėmis ir, antra, priemonė neturėjo poveikio valstybių tarpusavio prekybai. Be to, ELPA priežiūros institucija nustatė, kad, jeigu sistemai būtų teikiama valstybės pagalba, ji pagal Susitarimo 59 straipsnio 2 dalį būtų suderinama su EEE susitarimu.
            
         
               —
            
            
               Ieškovė tvirtina, kad ELPA priežiūros institucija:
               
                           —
                        
                        
                           pažeidė savo pareigą pradėti oficialią tyrimo procedūrą;
                        
                     
                           —
                        
                        
                           neteisingai aiškino ir taikė EEE susitarimo 59 straipsnio 2 dalį ir 61 straipsnio 1 dalį;
                        
                     
                           —
                        
                        
                           pažeidė Institucijos ir Teismo susitarimo 16 straipsnį dėl pareigos motyvuoti sprendimą, taip pat pažeidė gero administravimo principus, visų pirma pareigą surengti nešališką ir kruopštų bylos nagrinėjimą.